Diangbenga 16
1 Yaali n tie bi niŋanma taanlin, i mɔ yi jiini, nani min den cabi Galasi jaandidieli yabi maama yeni. 2 I siigan nni, yua kuli laadi kuli o da cincinli daali, n bili o palu n dagidi maama, ya paabu ko cuo ko ba teni, ke sua ke ti pundi. 3 N ya ye yeni, n ba diani ya tila ba gedi Jerusalem ke waani i maba, ya niba ke lugdiba, 4 li buali ke min gedi min mɔno, n ba cuoni li cenli. 5 N ba togini i kani li ya tu k n pendi Maseduani, 6 li ba fidi min tieni yeni dana lie k pundi yeni o fawaogu yogunu, ke fidi ke yin cian nni min caa naan. 7 Mɔla wani, n ji k bua min ya paa o sanu po ka ke fuondi, ama min tieni yeni dana lie u tienu ya cabi. 8 Yeni lan ya kuli n ba ye Efes ke pundi pantekood. 9 Kelima o ganciangu luodi n po ke n b kua faala, ke yibalnba yabi. 10 Timote baadi, ŋaogu mani ke wan yali oba, kelima o suani yeni min u tienu maama sanu nni. 11 Oba n mabnd'o, cianma yeni o laafiaa ke wan pundi, kelima n gu n ninjab boncianli. 12 Yal n nua n ninja Apolos po, n paani o pali ke wan fidi ke pundi yeni o ninjab i kani, o den ke bobni ke ba cua i kani mɔlane. 13 Ya kubi mani i dandanli ke li paa. Ya tie mani jabi, ke paandi i pala. 14 Yin suani yaali kuli, sɔ mani yeni mi buanma. 15 N ninjabi, n gɔa pugidi ke maadi, i bani ke Sitefan diegun yabi n tie tindanba Akayi dogun ke tuadi li ŋaniali u tienu maama muandu nnii, 16 Ya pia mani li cɔln bi po yeni ya niba tugi bi ba ki cabi u tienu maama muandu po. 17 N pali mangi yeni Sitefan n ye ti siigan nni, ke mangi Fortinati po, ke mangi Akayikis po, bi mia sugli ke i kuli ke pedi, 18 Kelima bi sɔngi mini yeni i kuli ya pala, tiadi ke tieni mani li danba balgi. 19 Asi jaandidied fuondi, Akilas yeni Pisil, yeni ya jaandidiena n ye bi dogun kuli tieni i fuondi ti yonbidaano sanu nni. 20 N ninjab kuli tieni i fuondi, fuondi mani i lieba kuli u tienu ñɔsumanli po. 21 Min Pɔl, min mɔno n da'i li tili ne. 22 Nilo ya yedi ke k bua u tienu, yubonli li daano po. Ti diedo ba guani. 23 Ti yudaano jesu yediŋanma n ya ye yen'i. 24 M buama ti yonbidaano jesu n sedi ke guudi. Ami.